ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en oc en es ka ka ka ka ka ka ka ka ka ka ka en en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
მამუკა ჩიქოვანს დეკლარაციაში პარლამენტში მიღებული ხელფასის მითითება გამორჩა | ტელეგრაფი
On.ge-მ საქართველოს პარლამენტიდან გამოითხოვა მერვე და მეცხრე მოწვევის პარლამენტარების ანაზღაურების შესახებ ინფორმაცია და შევსებულ დეკლარაციებში მითითებულ ინფორმაციას შეადარა. გამოცემის მიერ მომზადებული მასალით ირკვევა, რომ დეპუტატების ნაწილმა დეკლარაცია არასწორად შეავსო. ერთ-ერთი ასეთი, რუსთავის ყოფილი მერი, საპარლამენტო უმცირესობის – მოძრაობა თავისუფლებისთვის – ევროპული საქართველოს წევრი მამუკა ჩიქოვანია. ჩიქოვანმა დეკლარაციაში პარლამენტში მიღებული ხელფასის შესახებ ინფორმაცია არ მიუთითა.   „ალბათ გამომრჩა” – ასე განუმარტა ჩიქოვანმა გამოცემას ხელფასის არ მითითების მიზეზი.
ტელეგრაფი დაინტერესდა როგორ გამოიყურება რუსთაველი პარლამენტარის ქონებრივი დეკლარაცია, რომელშიც იმედია მხოლოდ სადეპუტატო ხელფასისი მითითება „გამორჩა”.
მამუკა ჩიქოვანმა პარლამენტის დეპუტატის რანგში ქონებრივი დეკლარაცია 13.01.2017 წელს შეავსო.
დეპუტატის სახელზე ირიცხება  ქ.რუსთავი, ყოფილი სამხედრო ქალაქის მიმდებარე ტერიტორიაზე არსებული 5700,00 კვ.მ ფართობის მიწა, რომელიც 2016 წელს 112000,00 ლარად შეიძინა.
ყოფილ მერს დეკლარაციაში მეუღლის საკუთრებაში არსებული კომერციული ფართი აქვს მითითებული. არსებული მონაცემებით, თამარ ჩიქოვანი რუსთავში, ხალხთა მეგობრობის გამზირზე 10 ნომერში, 173,00 კვ.მ – ი კომერციული ფართის 33.30% ფლობს. რომელიც 2014 წელს  15000,00USD შეიძინა. რა თქმა უნდა დეკლარაციაში მითითებული არ აქვს ყოფილ მერს, რომ აღნიშნულ ფართში, მისი მერობის დროს მწერალთა სახლი იყო განთავსებული და ის საზოგადო მოღვაწეებმა რეაბილიტაციის პირობით დატოვეს, თუმცა საბოლოოდ ქუჩაში აღმოჩნდნენ. მათი თქმით, ისინი ქალაქის მაშინდელმა ხელმძღვანელმა პირებმა მოატყუეს და საბოლოოდ არათუ გარემონტებული შენობა, ალტერნატიული ფართიც კი არ გამოუყვეს. მეგობრობის 10 ნომერში მდებარე მწერალთა სახლი რუსთავის თვითმმართველობამ 2008 წლის 10 ნოემბერს აუქციონზე 142 ათას 457 ლარად გაყიდა.
დეკლარაციის შევსების დროს მამუკა ჩიქოვანს ნაღდი ფულის სახით 26 000 ლარი, ხოლო მას და მის მეუღლეს სხვადასხვა საბანკო ანგარიშზე შემდეგი თანხები ერიცხებოდათ: მამუკა ჩიქოვანი “ლიბერთი ბანკი” სახელფასო 300,00 GEL (+) მამუკა ჩიქოვანი ,,თი–ბი–სი ბანკი” ოვერდრაფტი 2000,00 USD (+) მამუკა ჩიქოვანი “ლიბერთი ბანკი” ოვერდრაფტი 1600,00 GEL (+) მამუკა ჩიქოვანი ,,საქართველოს ბანკი” ოვერდრაფტი 2300,00 USD (+) მამუკა ჩიქოვანი ,,თი–ბი–სი ბანკი” საკრედიტო 5000,00 GEL (+) თამარი ჩიქოვანი რესპუბლიკა ბანკი სახელფასო 500,00 GEL (+) მამუკა ჩიქოვანი “საქართველოს ბანკი” საკრედიტო 10000,00 GEL (+)
დეპუტატი სამი საწარმოს პარტნიორია, თუმცა დეკლარაციის თანახმად მას არცერთი მათგანიდან 2016 წელს წილი არ მიუღია.
ჩიქოვანმა გასული წლის ოქტომბერში 19000,00 USD შემოსავალი მიიღო მიწის გაყიდვის შედეგად.
რაც შეეხება მისი და მისი ოჯახის წევრთა სახელფასო გრაფას ის ასე გამოიყურება: თამარ ჩიქოვანი – რუსთავის საქალაქო სასამართლო, თანაშემწე – 6075,00 ლარი, მამუკა ჩიქოვანი – 7200,00 ლარი, ერთიანი ნაცინალური მოძრაობა ქ. რუსთავის საქალაქო ორგანიზაციის თავმჯდომარის პოზიციიდან.
როგორც უკვე ავღნიშნეთ, დეპუტატს პარლამენტში მიღებული გასამრჯელოს დეკლარაციაში მითითება „ალბათ გამორჩა”.
Previous articleახალგაზრდული იდეების კონკურსი დაიწყო
Next articleნარჩენების მართვის კოდექსის წესების დარღვევის 3 ფაქტი გამოვლინდა ქვემო ქართლში
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
21 ოქტომბრის არჩევნებისთვის ადმინისტრაციული რესურსების გამოყენების შესახებ ურთიერთთანამშრომლობის მემორანდუმი გაფორმდა
მოიფიქრე დევიზი ნატოს დღეებისთვის
ტვილდიანის სამედიცინო უნივერსიტეტს სახელმწიფო ქონება პირდაპირი მიყიდვის ფორმით გადაეცა
80% იყო შანსი რომ …. ასე ამბობენ …
საპარლამენტო უმრავლესობა ვეტოს დაძლევას აპირებს
1 ივლისიდან ქრონიკული დაავადების მქონე მოქალაქეებს, მედიკამენტების მიღება სიმბოლურ ფასად შეეძლებათ
ქალაქ ბოლნისის მოსახლეობას სასმელი წყლის მიწოდება შეეზღუდა
სოფლების ჩამონათვალი სადაც, მოსახლეობას ბუნებრივი გაზის ქსელზე მიერთების 400 ლარიანი პაკეტით...
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია